Kraumandi hugmyndapottur um úrbætur í lífeyriskerfinu Hvernig má gera gott lífeyrissjóðakerfi landsmanna enn betra ? Stórt er spurt en fólk úr forystusveit kerfisins sjálfs svaraði því til á málþingi í morgun að horft yrði líka markvisst til alþjóðlegra viðhorfa og hræringa við nauðsynlega stefnumörkun í lífeyriskerfinu og í samfélaginu . Landssamtök lífeyrissjóða stóðu að málþinginu þar sem tveir framsögumenn fluttu ítarleg erindi : Tómas N. Möller , lögfræðingur Lífeyrissjóðs verslunarmanna , um viðmið og reglur Evrópusambandsins / EES-svæðisins , og Ólafur Sigurðsson , framkvæmdastjóri Birtu lífeyrissjóðs , um viðhorf og reynslu Alþjóðabankans í íslenskum spegli . Rík þörf væri reyndar á að efla vitræna umræðu um lífeyrissjóði og lífeyrismál og láta hugmyndir krauma um hverng gera mætti gott kerfi enn betra . Tómas Möller orðaði það svo í erindi sínu að í fyrirtækjum væri mun meira rætt um farsíma og tölvutengingar starfsfólks heima en um lífeyrismál !